


LIETUVOS RESPUBLIKOS SOCIALINĖS APSAUGOS IR DARBO MINISTRAS 

ĮSAKYMAS
DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2019 M. SPALIO 15 D. ĮSAKYMO NR. A1-614 „DĖL DARBO SU JAUNIMU GATVĖJE TVARKOS APRAŠO, MOBILIOJO DARBO SU JAUNIMU TVARKOS APRAŠO, ATVIROJO DARBO SU JAUNIMU TVARKOS APRAŠO, JAUNIMO INFORMAVIMO IR KONSULTAVIMO TVARKOS APRAŠO IR JAUNIMO PRAKTINIŲ ĮGŪDŽIŲ UGDYMO TVARKOS APRAŠO PATVIRTINIMO“ PAKEITIMO 

2026 m. balandžio 7 d.  Nr. A1-209
Vilnius
Pakeičiu Lietuvos Respublikos socialinės apsaugos ir darbo ministro 2019 m. spalio 15 d. įsakymą Nr. A1-614 „Dėl Darbo su jaunimu gatvėje tvarkos aprašo, Mobiliojo darbo su jaunimu tvarkos aprašo, Atvirojo darbo su jaunimu tvarkos aprašo, Jaunimo informavimo ir konsultavimo tvarkos aprašo ir Jaunimo praktinių įgūdžių ugdymo tvarkos aprašo patvirtinimo“:
. Pakeičiu pavadinimą ir jį išdėstau taip:
„DĖL DARBO SU JAUNIMU TVARKOS APRAŠŲ PATVIRTINIMO“.
. Papildau 6 punktu:
„. Darbo su jaunimu mokyklose tvarkos aprašą (pridedama).“
. Pakeičiu nurodytu įsakymu patvirtinto Darbo su jaunimu gatvėje tvarkos aprašo 1 punktą ir jį išdėstau taip:
„. Darbo su jaunimu gatvėje tvarkos aprašas (toliau – Aprašas) nustato darbo su jaunimu gatvėje tikslus ir uždavinius, darbo su jaunimu gatvėje organizavimo etapus ir procesą, darbo su jaunimu gatvėje vertinimo rodiklius.“
. Pakeičiu nurodytu įsakymu patvirtintą Mobiliojo darbo su jaunimu tvarkos aprašą: 
. Pakeičiu 1 punktą ir jį išdėstau taip:
„. Mobiliojo darbo su jaunimu tvarkos aprašas (toliau – Aprašas) nustato mobiliojo darbo su jaunimu tikslus ir uždavinius, mobiliojo darbo su jaunimu organizavimo etapus ir procesą, mobiliojo darbo su jaunimu vertinimo rodiklius.“
. Pakeičiu 3.3 papunktį ir jį išdėstau taip:
„. Kitos Apraše vartojamos sąvokos suprantamos taip, kaip apibrėžiamos Lietuvos Respublikos jaunimo politikos pagrindų įstatyme, Lietuvos Respublikos nevyriausybinių organizacijų plėtros įstatyme, Lietuvos Respublikos savanoriškos veiklos įstatyme, Lietuvos Respublikos socialinių paslaugų įstatyme, Lietuvos Respublikos vietos savivaldos įstatyme ir Darbo su jaunimu gatvėje tvarkos apraše, patvirtintame Lietuvos Respublikos socialinės apsaugos ir darbo ministro 2019 m. spalio 15 d. įsakymu Nr. A1-614 „Dėl darbo su jaunimu tvarkos aprašų patvirtinimo.“
. Pakeičiu nurodytu įsakymu patvirtintą Atvirojo darbo su jaunimu tvarkos aprašą:
. Pakeičiu 1 punktą ir jį išdėstau taip:
„1. Atvirojo darbo su jaunimu tvarkos aprašas (toliau – Aprašas) nustato atvirojo darbo su jaunimu tikslus ir uždavinius, atvirojo darbo su jaunimu organizavimo tvarką, atvirojo darbo su jaunimu vertinimo rodiklius.“
. Pakeičiu 3.3 papunktį ir jį išdėstau taip:
„. Kitos Apraše vartojamos sąvokos suprantamos taip, kaip apibrėžiamos Lietuvos Respublikos jaunimo politikos pagrindų įstatyme, Lietuvos Respublikos nevyriausybinių organizacijų plėtros įstatyme, Lietuvos Respublikos savanoriškos veiklos įstatyme, Lietuvos Respublikos socialinių paslaugų įstatyme, Lietuvos Respublikos vietos savivaldos įstatyme ir Darbo su jaunimu gatvėje tvarkos apraše, patvirtintame Lietuvos Respublikos socialinės apsaugos ir darbo ministro 2019 m. spalio 15 d. įsakymu Nr. A1-614 „Dėl darbo su jaunimu tvarkos aprašų patvirtinimo.“
. Pakeičiu nurodytu įsakymu patvirtinto Jaunimo informavimo ir konsultavimo tvarkos aprašo 3.7 papunktį ir jį išdėstau taip:

„3.7. Kitos Apraše vartojamos sąvokos suprantamos taip, kaip apibrėžiamos Lietuvos Respublikos jaunimo politikos pagrindų įstatyme, Lietuvos Respublikos lygių galimybių įstatyme, Lietuvos Respublikos nevyriausybinių organizacijų plėtros įstatyme, Lietuvos Respublikos vietos savivaldos įstatyme ir Darbo su jaunimu gatvėje tvarkos apraše, patvirtintame Lietuvos Respublikos socialinės apsaugos ir darbo ministro 2019 m. spalio 15 d. įsakymu Nr. A1-614 „Dėl darbo su jaunimu tvarkos aprašų patvirtinimo.“
. Pakeičiu nurodytu įsakymu patvirtintą Jaunimo praktinių įgūdžių tvarkos aprašą:
. Pakeičiu 1 punktą ir jį išdėstau taip:
„1. Jaunimo praktinių įgūdžių ugdymo tvarkos aprašas (toliau – Aprašas) nustato jaunimo praktinių įgūdžių ugdymo tikslus, uždavinius, jaunimo praktinių įgūdžių ugdymo veiklos organizavimo etapus, procesą ir jaunimo praktinių įgūdžių ugdymo paslaugas teikiančių organizacijų akreditavimo tvarką.“
. Pakeičiu 3.4 papunktį ir jį išdėstau taip:
„. Kitos Apraše vartojamos sąvokos suprantamos taip, kaip apibrėžiamos Lietuvos Respublikos jaunimo politikos pagrindų įstatyme, Lietuvos Respublikos nevyriausybinių organizacijų plėtros įstatyme, Lietuvos Respublikos savanoriškos veiklos įstatyme, Lietuvos Respublikos užimtumo įstatyme, Lietuvos Respublikos vietos savivaldos įstatyme ir Darbo su jaunimu gatvėje tvarkos apraše, patvirtintame Lietuvos Respublikos socialinės apsaugos ir darbo ministro 2019 m. spalio 15 d. įsakymu Nr. A1-614 „Dėl darbo su jaunimu tvarkos aprašų patvirtinimo.“

 SKYRIUS


.	Darbo su jaunimu mokyklose tvarkos aprašas (toliau – Aprašas) nustato darbo su jaunimu mokyklose tikslus ir uždavinius, darbo su jaunimu mokyklose organizavimo tvarką, darbo su jaunimu mokyklose vertinimo rodiklius. 
.	Aprašas taikomas veiklai, finansuojamai iš valstybės, savivaldybių biudžeto lėšų ir (ar) kitų finansavimo šaltinių.
.	Apraše vartojamos sąvokos:
. Darbas su jaunimu mokyklose – jaunimo darbuotojo veikla, vykdoma mokyklose ugdymo proceso metu, siekiant įtraukti jaunus žmones į asmeninę, profesinę ir visuomeninę veiklą, suteikti jiems ugdymosi, socializacijos galimybių, taip pat pertraukų, laisvųjų pamokų metu ir, esant poreikiui, po pamokų, dirbant su jaunų žmonių grupėmis ir individualiai, vykdant neformaliojo ugdymo veiklas, atitinkančias jaunų žmonių poreikius.
.	Darbą su jaunimu mokyklose atliekančių organizacijų identifikavimas – organizacijų, galinčių atlikti darbą su jaunimu mokyklose, nustatymas Jaunimo reikalų agentūros direktoriaus įsakymu nustatyta tvarka. 
. Darbas su mokyklos bendruomene – kryptinga darbą su jaunimu mokykloje atliekančios organizacijos veikla, kai bendradarbiaujant su mokyklos bendruomene sprendžiami jauniems žmonėms aktualūs klausimai, ypač dėmesį skiriant mažiau galimybių turintiems jauniems žmonėms.
.	Kitos Apraše vartojamos sąvokos suprantamos taip, kaip apibrėžiamos Lietuvos Respublikos jaunimo politikos pagrindų įstatyme, Lietuvos Respublikos nevyriausybinių organizacijų plėtros įstatyme, Lietuvos Respublikos savanoriškos veiklos įstatyme, Lietuvos Respublikos socialinių paslaugų įstatyme, Lietuvos Respublikos sveikatos priežiūros įstaigų įstatyme, Lietuvos Respublikos švietimo įstatyme, Lietuvos Respublikos vietos savivaldos įstatyme ir Darbo su jaunimo gatvėje tvarkos apraše, patvirtintame Lietuvos Respublikos socialinės apsaugos ir darbo ministro 2019 m. spalio 15 d. įsakymu Nr. A1-614 „Dėl darbo su jaunimu tvarkos aprašų patvirtinimo“.

 SKYRIUS


.	Darbo su jaunimu mokykloje tikslas – dirbant su jaunais žmonėmis mokykloje, mažinti mažiau galimybių turinčių jaunimo, kuris patiria didesnius iššūkius, atskirtį, gerinti jo psichologinę ir emocinę savijautą, tokiu būdu skatinti geresnius mokymosi rezultatus bei didinant įsitraukimą į socialinį ir visuomeninį (įskaitant ir mokyklos bendruomenėje) gyvenimą.  
.	Darbo su jaunimu mokykloje uždaviniai:
.	taikant darbo su jaunimu principus, mokykloje užmegzti santykius su mažiau galimybių turinčiu jaunimu, kuriam reikia pagalbos ir kuris negali dalyvauti ir (ar) nedalyvauja jaunimo ir (ar) su jaunimu dirbančių organizacijų veikloje, susiduria su iššūkiais;
.	didinti jaunų žmonių motyvaciją tobulėti, pasitelkiant jaunimo darbuotojų pagalbą;
.	padėti jauniems žmonėms atkurti arba užmegzti ryšius su socialine aplinka, įgalinti juos naudotis įvairiomis savivaldybės teritorijoje jaunam žmogui teikiamomis paslaugomis, supažindinti jaunus žmones su jaunimui skirtomis galimybėmis mokykloje (savanorystė, tarptautinės mainų ir mobilumo galimybės, projektų ir idėjų įgyvendinimo bei finansavimo galimybės, užimtumo galimybės ir kt.) bei juos įtraukti į šias veiklas;
.	stiprinti jaunų žmonių asmeninius ir tarpasmeninius bendravimo gebėjimus mokykloje; 
.	bendradarbiaujant su mokyklos bendruomene:
. organizuoti ir įgyvendinti veiklas, padedančias didinti jaunų žmonių sąmoningumą nusikalstamo elgesio, tabako, alkoholio, psichoaktyviųjų medžiagų vartojimo prevencijos klausimais;
 vykdyti patyčių prevenciją ir intervenciją; 
.	tarpininkauti tarp jauno žmogaus ir valstybės bei savivaldybių institucijų ir įstaigų, kitų organizacijų, atstovauti mokinių interesams, sprendžiant klausimus, kurie susiję su jų gyvenimo kokybės gerinimu;
. rūpintis jaunų žmonių geresne emocine savijauta ir ugdymo proceso metu patiriamos įtampos mažinimu, tokiu būdu motyvuojant ir skatinant geresnius jaunų žmonių mokymosi rezultatus ir asmeninę gerovę.

 SKYRIUS


. Darbą su jaunimu mokyklose turi teisę vykdyti tik su jaunimu dirbančioje organizacijoje dirbantys ne mažiau kaip 2 jaunimo darbuotojai, turintys teisę dirbti su vaikais ir jaunimu.
. Darbas su jaunimu atliekamas sudarius darbo su jaunimu mokyklose sutartį (pagal Aprašo 1 priede pateiktą pavyzdinę formą) tarp su jaunimu dirbančios organizacijos, kurioje dirba jaunimo darbuotojai, ir mokyklos. Šioje sutartyje nurodomos šalių pareigos ir teisės, atsakomybė už darbo su jaunimu mokyklose kokybę bei asmens duomenų apsaugos užtikrinimo reikalavimai.
.	Darbas su jaunimu mokyklose atliekamas šiais etapais:
.	Teorinio ir praktinio aplinkos tyrinėjimo etapas: prieš pradėdamas darbą su jaunimu mokykloje, jaunimo darbuotojas (-ai) atvyksta į mokyklą, kurioje planuojama atlikti darbą su jaunimu mokykloje, susipažinti. Jaunimo darbuotojas (-ai) susipažįsta su mokyklos, kurioje planuojama atlikti darbą su jaunimu mokyklose, jaunimu, mokyklos bendruomene; 
.	Jaunimo situacijos tyrimo etapas: jaunimo darbuotojai, aktyviai bendradarbiaudami su mokyklos bendruomene, susipažįsta su mokyklos, kurioje planuojama atlikti darbą su jaunimu mokykloje, aplinka, kultūra, identifikuoja jaunimo grupes, išsiaiškina, kaip jaunimas bendrauja, nustato jo susibūrimų ir didesnės rizikos vietas; įvardija, kokiu laiku jaunimas renkasi konkrečiose mokyklos vietose, nustato jo grupes, patenkančias į didesnę riziką (pamokų nelankymas, psichoaktyviųjų medžiagų vartojimas, priklausymas pažeidžiamoms visuomenės grupėms, patiriamos arba inicijuojamos patyčios, delinkventinis elgesys, patiriami psichologiniai sunkumai ir kt.), išanalizuoja mokyklos vidaus tvarkos dokumentus;
. Atviros ir prieinamos vietos jaunimui mokyklos aplinkoje įkūrimo etapas: įkuriama jaunimui patraukli erdvė, kurioje jis gali leisti laiką kartu su jaunimo darbuotojais, atliekančiais darbą su jaunimu mokykloje, ir pasiruošiama vykdyti veiklą. Ši vieta turėtų būti įkurta atviroje, gerai jaunimui matomoje mokyklos vietoje, būti jauki, atliepianti jaunų žmonių poreikius, aprūpinta būtiniausiais baldais (pvz., sėdmaišiais, sofomis, stalais) ir įranga (pvz., muzikos instrumentais, sporto inventoriumi), kuri kurtų jauniems žmonėms saugumo, fizinio ir psichologinio komforto jausmą. Rekomenduojama šioje atviroje ir prieinamoje jaunimui vietoje turėti kuo daugiau įvairių stalo žaidimų ir priemonių, kurios įtrauktų jaunus žmones pertraukų ir (ar) laisvų pamokų metu į saugaus ir prasmingo laisvalaikio bei neformalaus ugdymosi aplinką. Jaunimo darbuotojai, bendradarbiaudami su mokyklos administracijos atstovais, taip pat turėtų numatyti atskirą patalpą, kurioje, esant poreikiui, galėtų vykdyti konfidencialius individualius pokalbius su jaunais žmonėmis;
.	Prisistatymo ir darbuotojo atpažinimo etapas: jaunimo darbuotojai susipažįsta su kuo daugiau jaunų žmonių mokykloje ir paaiškina jiems jaunimo darbuotojo, dirbančio su jaunimu mokykloje, užduotis. Šiame etape jaunimo darbuotojas taip pat mezga artimą santykį ir su mokyklos darbuotojais, ypatingą dėmesį skirdamas santykiui su švietimo pagalbą teikiančiais asmenimis ir siekdamas sukurti bendradarbiavimo ryšį dirbant su sudėtingais jaunuolių atvejais;
.	Santykio stiprinimo etapas: kuriami ir stiprinami profesionalūs, abipusiu pasitikėjimu grįsti santykiai tarp jauno žmogaus ir jaunimo darbuotojo. Jaunimo darbuotojas pradeda matyti sudėtingus atvejus konkrečiose klasėse, jaunuolių grupėse, santykiuose tarp mokyklos administracijos darbuotojų ir konkrečių jaunuolių, galimas nusikalstamas veikas, psichoaktyviųjų medžiagų vartojimo ir kitus atvejus bei tikslingai nukreipia savo dėmesį į darbą su šiais atvejais. Aktyviai taikoma intervizija ir supervizija, bendradarbiaujant su kitomis institucijomis, įstaigomis ir organizacijomis, kurios teikia pagalbą jauniems žmonėms, ir dirbant su individualiomis jaunų žmonių situacijomis bei kuriant tarpinstitucinio bendradarbiavimo tinklus pagalbai jaunuoliams teikti;
.	Palaikymo ir intervencijos etapas: vykdomas individualus darbas su jaunimu ir jaunimo grupėmis, palaikant dialogą tarp jaunimo ir mokyklos bendruomenės, bei skatinant naudotis jaunimą jam skirtomis galimybėmis, pvz., vykdomi įvairūs projektai, jaunimo mainai, pristatomos vietinės ir tarptautinės mobilumo galimybės, jaunuolių idėjų įgyvendinimo galimybės, užimtumo galimybės, kurios stiprina jaunų žmonių socializaciją, savirealizaciją ir ugdymosi galimybių plėtrą. Taip pat šiame etape yra skatinamas bendradarbiavimas su tėvais ir tarpžinybinio bendradarbiavimo veiklos, kurios yra reikalingos, siekiant padėti jauniems žmonėms spręsti jų iššūkius (pvz., bendradarbiavimas su socialiniais pedagogais, psichologais, mokytojais, mokyklos Vaiko gerovės komisija, sprendžiant lankomumo problemas ar klausimus dėl jaunimo emocinių sunkumų, mokymosi motyvacijos mažėjimo; bendradarbiavimas su tarpinstitucinio bendradarbiavimo koordinatoriumi, nevyriausybinėmis organizacijomis dėl papildomų paslaugų suteikimo). Jaunimo darbuotojai, atliekantys darbą su jaunimu mokykloje, atsižvelgdami į galiojančių teisių aktų nuostatas, pagal poreikį įsitraukia į institucijų, įstaigų ir organizacijų bendradarbiavimo veiklas (pvz., jaunimo darbuotojas gali būti kviečiamas dalyvauti mokyklos Vaiko gerovės komisijos posėdyje) bei inicijuoja tokių veiklų įgyvendinimą;
.	Baigiamasis etapas: šis etapas skirtas Aprašo 8.1–8.6 papunkčiuose numatytų veiklų įvertinimui atlikti bei darbui su jaunimu mokykloje procesams užbaigti, o keičiantis jaunimo darbuotojams – padėti naujiems jaunimo darbuotojams adaptuotis.
.	Darbas su jaunimu mokykloje vykdomas 3 kryptimis (atskirai ar jas derinant):
.	individualus darbas su jaunu žmogumi;
.	darbas su jaunimo grupėmis;
.	darbas su mokyklos bendruomene.
. Vykdydamos darbą su jaunimu mokyklose, su jaunimu dirbančios organizacijos veiklų organizavimo, dalyvių identifikavimo ir atskaitomybės tikslais tiesiogiai iš mokinių, dalyvaujančių veiklose, renka šiuos asmens duomenis: vardas, pavardė, amžius, jei reikalinga, informacija apie klasę, kurioje mokinys mokosi, mokinio kontaktiniai duomenys (telefono numeris ir (ar) elektroninio pašto adresas). Kiti asmens duomenys renkami tik teisės aktuose nustatytais atvejais.
. Su jaunimu dirbančios organizacijos privalo užtikrinti tvarkomų asmens duomenų konfidencialumą ir naudojimą tik tikslams, susijusiems su darbo su jaunimu mokyklose veiklomis, pasiekti.
. Mokykla, siekdama užtikrinti bendradarbiavimą, veiklų koordinavimą ir komunikaciją, tvarko šiuos jaunimo darbuotojų pateiktus asmens duomenis: vardas, pavardė, kontaktiniai duomenys (telefono numeris ir (ar) elektroninio pašto adresas), informacija apie išsilavinimą ir kvalifikaciją bei kita savanoriškai pateikta informacija, būtina nurodytiems tikslams pasiekti. 
. Asmens duomenų saugumui užtikrinti įgyvendinamos tinkamos techninės ir organizacinės priemonės. Per mėnesį nuo darbo su jaunimu mokyklose veiklų vykdymo pabaigos asmens duomenys saugiai sunaikinami arba nuasmeninami, išskyrus atvejus, kai tolimesnis jų saugojimas nustatytas teisės aktuose.

. 	Darbas su jaunimu mokyklose atliekamas pagal metinį veiklos planą (Aprašo 2 priedas), kuriame nustatomi metiniai darbo su jaunimu mokyklose prioritetai Aprašo 8 punkte nurodytais etapais. Darbą su jaunimu mokyklose atliekanti organizacija iki einamųjų metų pabaigos turi parengti kitų metų metinį veiklos planą pagal Aprašo 2 priedą ir jį suderinti su finansavimą skyrusiu subjektu.
.	Metiniame veiklos plane turi būti pateikti šie kokybiniai ir kiekybiniai rodikliai:
.	kiekybiniai rodikliai:
.	bendras jaunų žmonių, kurie buvo informuoti apie darbo su jaunimu paslaugą, skaičius;
.	unikalių jaunų žmonių, su kuriais reguliariai palaikomi ryšiai, skaičius;
.	naujai įtraukto jaunimo dalis procentais nuo nuolat (2 ir daugiau kartų įgyvendinant metinį veiklos planą) dalyvaujančių veiklose (darbo su jaunimu mokyklose) jaunų žmonių skaičiaus;
.	valandų, kurias jaunimo darbuotojai, atliekantys darbą su jaunimu mokykloje, praleidžia mokyklos teritorijoje, skaičius;
.	kokybiniai rodikliai:
.	veiklų, nukreiptų į individualų darbą su jaunimu, skaičius ir siekiami rezultatai;
.	veiklų, nukreiptų į darbą su jaunimo grupėmis, skaičius ir siekiami rezultatai;
.	veiklų, nukreiptų į darbą su mokyklos bendruomene, skaičius ir siekiami rezultatai.

.	Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Aprašu ir kitais teisės aktais, reglamentuojančiais asmens duomenų apsaugą ir tvarkymą.
. Dokumentai saugomi Lietuvos Respublikos dokumentų ir archyvų įstatymo nustatyta tvarka.
. Duomenų subjektų teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.
––––––––––––––

Darbo su jaunimu mokyklose tvarkos aprašo 
 priedas



SUTARTIS DĖL DARBO SU JAUNIMU MOKYKLOSE ATLIKIMO

m.                         d. Nr.
___________________________
(sudarymo vieta) 

 SKYRIUS


Su jaunimu dirbanti organizacija: _________________________________________________, 				(pavadinimas, juridinio asmens kodas)
atstovaujama ___________________________________________________________________, 
(pareigų pavadinimas, vardas, pavardė)
buveinės adresas:_________________________________________________________________,
kontaktai (telefono numeris, elektroninio pašto adresas): __________________________________,
atstovaujančio (-ios) pagal__________________________________________________________.
(nurodomas atstovavimo pagrindas)

Mokykla:_______________________________________________________________________, 
(juridinio asmens pavadinimas ir kodas)
atstovaujama ____________________________________________________________________, 
(pareigų pavadinimas, vardas, pavardė)
buveinės adresas:_________________________________________________________________,
kontaktai (telefono numeris, elektroninio pašto adresas): __________________________________,
atstovaujančio (-ios) pagal__________________________________________________________.
(nurodomas atstovavimo pagrindas)

. Su jaunimu dirbanti organizacija ir mokykla, toliau kartu vadinamos Šalimis, sudarė šią sutartį dėl darbo su jaunimu mokyklose atlikimo (toliau – Sutartis).

 SKYRIUS


. Su jaunimu dirbanti organizacija Sutartimi įsipareigoja teikti darbo su jaunimu mokyklose paslaugas (toliau – Paslaugos), o mokykla įsipareigoja skirti patalpas ir sudaryti sąlygas su jaunimu dirbančioje organizacijoje dirbantiems jaunimo darbuotojams Paslaugų teikimui mokykloje. 

 SKYRIUS


. Šalys įsipareigoja:
. stiprinti su jaunimu dirbančios organizacijos ir mokyklos bendradarbiavimą;
. kryptingai, abipusiškai naudingai bendradarbiauti, siekiant efektyviai vykdyti darbą su jaunimu mokyklose;
. organizuoti ir vykdyti veiklas, padedančias didinti jaunų žmonių sąmoningumą nusikalstamo elgesio, tabako, alkoholio, psichoaktyviųjų medžiagų vartojimo prevencijos klausimais, taip pat vykdyti patyčių prevenciją ir intervenciją;
. vykdyti gerosios patirties sklaidą;
. siekti sudaryti sąlygas efektyviam, konstruktyviam ir aktyviam tarpinstituciniam bendradarbiavimui, bendromis pastangomis gerinti suinteresuotų asmenų supratimą apie Paslaugų teikimą ir kokybę;
. kilusias problemas dėl Paslaugų teikimo spręsti bendradarbiaujant ir atsižvelgiant į problemų aplinkybes, situacijos kontekstą bei siekti racionaliai ir laiku priimti sprendimus;
. skelbti su Sutartimi susijusią informaciją Šalių interneto svetainėse bei socialinių tinklų paskyrose (nurodoma mokyklos, kurioje teikiamos Paslaugos, pavadinimas, savivaldybė (arba miestas) bei aprašoma, kokios veiklos buvo vykdomos), taip pat, pagal poreikį ir galimybes, padėti platinti tikslinę spaudą, informacinę ir metodinę medžiagą;
. stebėti ir teikti rekomendacinio pobūdžio pasiūlymus dėl tikslinių veiklų, susijusių su Paslaugomis, reguliarumo, kylančių iššūkių teikiant Paslaugas, Paslaugų plėtros ir tikslingai gerinti jų kokybę.
. Su jaunimu dirbančios organizacijos pareigos:
. užtikrinti, kad Paslaugas mokykloje teiktų jaunimo darbuotojai, turintys teisę dirbti su vaikais ir jaunimu;
. organizuoti ir vykdyti jaunimui skirtas veiklas, įskaitant nusikalstamo elgesio, tabako, alkoholio, psichoaktyviųjų medžiagų vartojimo prevenciją, patyčių prevenciją ir intervenciją;
. laikytis mokyklos vidaus tvarkos taisyklių, vaikų ir jaunų žmonių saugumo ir duomenų apsaugos reikalavimų;
. bendradarbiauti su mokyklos bendruomene, teikti rekomendacinio pobūdžio pasiūlymus dėl Paslaugų tobulinimo ir plėtros;
. užtikrinti, kad jaunimo darbuotojas, teikdamas Paslaugas, tarpininkauja tarp jauno žmogaus ir valstybės, savivaldybių institucijų bei kitų organizacijų, atstovaudamas mokinių interesams.
. Mokyklos pareigos:
. sudaryti sąlygas su jaunimu dirbančios organizacijos jaunimo darbuotojams teikti Paslaugas mokyklos patalpose sutartu laiku ir sutartos apimties;
. paskirti asmenį, atsakingą už Paslaugų teikimą ir veiklų koordinavimą, taip pat ryšių su mokyklos bendruomene palaikymą;
. informuoti mokyklos bendruomenę apie vykdomas jaunimo darbuotojų veiklas;
. bendradarbiauti sprendžiant kylančius iššūkius ir teikti grįžtamąjį ryšį su jaunimu dirbančiai organizacijai apie Paslaugų kokybę.
. Su jaunimu dirbančios organizacijos teisės:
. gauti iš mokyklos informaciją, reikalingą Sutarties įgyvendinimui;
. teikti mokyklai siūlymus dėl bendrų veiklų, jaunimo darbuotojų įsitraukimo formų ir metodų;
. inicijuoti susitikimus, pasitarimus ar diskusijas su mokyklos atstovais, siekiant aptarti Sutarties įgyvendinimą ir Paslaugų tobulinimo galimybes;
. dalyvauti planuojant ir vertinant bendras veiklas, susijusias su Paslaugomis;
. gauti grįžtamąjį ryšį apie Paslaugų rezultatus;
. viešinti informaciją apie Paslaugas sudarančias veiklas ir pasiektus rezultatus, laikantis Sutarties ir mokyklos vidaus taisyklių;
. teikti rekomendacinio pobūdžio pasiūlymus dėl bendradarbiavimo su mokykla tęstinumo, plėtros ar su Paslaugomis susijusių veiklų koregavimo.
. Mokyklos teisės:
. gauti informaciją apie su jaunimu dirbančios organizacijos siūlomas ir vykdomas veiklas, susijusias su Paslaugomis;
. teikti siūlymus ir rekomendacijas dėl su Paslaugomis susijusių veiklų turinio, formų ir organizavimo;
. dalyvauti planuojant bendras veiklas ir nustatant jų įgyvendinimo prioritetus;
. gauti grįžtamąjį ryšį apie jaunimo darbuotojų veiklų poveikį mokyklos bendruomenei;
. inicijuoti susitikimus, pasitarimus ar diskusijas su organizacijos, dirbančios su jaunimu, atstovais, siekiant aptarti Sutarties įgyvendinimą ir Paslaugų tobulinimo galimybes;
. siūlyti koreguoti Paslaugų teikimo formą ar veiklų apimtį, atsižvelgiant į mokyklos poreikius ir galimybes.

 SKYRIUS


. Šalys, vykdydamos Sutartį, įsipareigoja tvarkyti asmens duomenis laikydamosi 2016 m. balandžio 27 d. Europos Parlamento ir Tarybos reglamento 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų ir kuriuo panaikinama Direktyva 95/46/EB (Bendrasis duomenų apsaugos reglamentas), Aprašu ir kitų teisės aktų, reglamentuojančių asmens duomenų apsaugą ir tvarkymą. Su jaunimu dirbanti organizacija asmens duomenis tvarko, vykdydama Lietuvos Respublikos jaunimo politikos pagrindų įstatyme bei Darbo su jaunimu mokyklose tvarkos apraše (toliau – Aprašas) nustatytas funkcijas. Sutartyje numatytais tikslais Šalys veikia kaip savarankiški duomenų valdytojai.  
. Šalys susitaria, kad Sutarties vykdymui mokykla neperduoda, o su jaunimu dirbanti organizacija (ir joje dirbantys jaunimo darbuotojai) iš mokyklos negauna mokinių asmens duomenų. Visus veiklų vykdymui ir Paslaugų teikimui reikalingus duomenis Sutarties 10 punkte nustatyta tvarka su jaunimu dirbanti organizacija renka savarankiškai. 
. Vykdydama darbą su jaunimu mokyklose, su jaunimu dirbanti organizacija (jai atstovaujantys jaunimo darbuotojai) veiklų organizavimo, dalyvių identifikavimo ir atskaitomybės tikslais tiesiogiai iš mokinių, dalyvaujančių veiklose, renka šiuos asmens duomenis: vardas, pavardė, amžius, jei reikalinga, informacija apie klasę, kurioje mokinys mokosi, mokinio kontaktiniai duomenys (telefono numeris ir (ar) elektroninio pašto adresas). Kiti asmens duomenys renkami tik teisės aktuose nustatytais atvejais. 
. Mokykla bendradarbiavimo, veiklų koordinavimo ir komunikacijos tikslais renka ir tvarko šiuos jaunimo darbuotojų pirmojo susitikimo su mokykla metu pateiktus asmens duomenis: vardas, pavardė, duomenys apie išsilavinimą ir kvalifikaciją, kontaktiniai duomenys (telefono numeris ir (ar) elektroninio pašto adresas) bei kita savanoriškai pateikta informacija, būtina nurodytiems tikslams pasiekti. Mokykla įsipareigoja šių duomenų nenaudoti kitais, su bendradarbiavimu, veiklų koordinavimu ir komunikacija su mokykla nesusijusiais, tikslais. 
. Kiekviena Šalis savarankiškai užtikrina duomenų subjektų informavimą apie atliekamą jų duomenų tvarkymą Reglamento 2016/679 13 straipsnio nustatyta tvarka. 
. Asmens duomenų saugumui užtikrinti Šalys įsipareigoja taikyti tinkamas technines ir organizacines priemones. Per mėnesį nuo darbo su jaunimu mokyklose veiklų vykdymo pabaigos asmens duomenys, tvarkomi vykdant Sutartį, saugiai sunaikinami arba nuasmeninami, išskyrus atvejus, kai tolimesnis jų saugojimas numatytas teisės aktuose.
. Šalys įsipareigoja bendradarbiauti sprendžiant visus su asmens duomenų tvarkymu susijusius klausimus, įskaitant pagalbą viena kitai užtikrinant duomenų subjektų teisių įgyvendinimą ir pranešimą apie galimus asmens duomenų saugumo pažeidimus.

 SKYRIUS


. Sutartis įsigalioja, kai ją Šalys pasirašo. Sutarties vykdymo pradžia laikoma Sutarties įsigaliojimo data. Sutartis galioja neterminuotai.
. Sutartis gali būti nutraukiama vienos iš Šalių pageidavimu, įspėjus apie tai kitą Šalį prieš mėnesį iki numatyto sutarties nutraukimo. 
. Sutarties keitimai atliekami Šalių sutarimu ir įsigalioja juos Šalims pasirašius, jei Sutarties keitime nenumatyta kitaip. 
. Nė viena Šalis neturi teisės perduoti ar kitaip perleisti savo teisių bei pareigų kitam asmeniui be kitos Šalies sutikimo. 
. Sutartis sudaryta elektroniniu būdu.



_____________________        	 _____________________                _______________
(pareigų pavadinimas)                                     (parašas)                                      (vardas, pavardė)




_____________________        	 _____________________                _______________
(pareigų pavadinimas)                                     (parašas)                                      (vardas, pavardė)
_______________

Darbo su jaunimu mokyklose tvarkos 
aprašo
 priedas




________________________________________________
(sudarytojo pavadinimas)

DARBO SU JAUNIMU MOKYKLOSE VEIKLOS PLANAS

_____ m.       _________________      mėn. 

Tikslas
Dirbant su jaunais žmonėmis mokyklose, mažinti mažiau galimybių turinčio jaunimo, kuris patiria didesnius iššūkius, atskirtį, gerinti jo psichologinę ir emocinę savijautą, tokiu būdu skatinti geresnius mokymosi rezultatus bei didinti įsitraukimą į pilnavertį socialinį ir visuomeninį (įskaitant ir mokyklos bendruomenėje) gyvenimą.  
Uždaviniai
Nurodomi planuojami įgyvendinti uždaviniai
Uždavinio kokybiniai rezultatai	Uždavinio kiekybiniai rezultatai
Sudarytos sąlygos į darbo su jaunimu mokyklose veiklas įsitraukti atskirtį savo socialinėje aplinkoje (taip pat ir mokykloje) patiriančiam ir (ar) mažiau galimybių turinčiam jaunimui, taip skatinant socialinę jo integraciją		Bendras jaunų žmonių, kurie buvo informuoti apie darbo su jaunimu paslaugą, skaičius	
		Unikalių jaunų žmonių (nesvarbu, kiek kartų jie dalyvavo veiklose), su kuriais reguliariai palaikomi ryšiai (2 ir daugiau kartų per veiklos plano įgyvendinimo laikotarpį), skaičius	
		Naujai įtraukto jaunimo dalis procentais nuo nuolat (2 ir daugiau kartų įgyvendinant metinį veiklos planą)  dalyvaujančių veiklose (darbo su jaunimu mokyklose) jaunų žmonių skaičiaus 	
		Valandų, kurias darbuotojai, vykdantys darbą su jaunimu mokyklose, praleidžia mokyklos aplinkoje, skaičius 	
Siekiami veiklų, nukreiptų į individualų darbą su jaunimu, rezultatai		Veiklų, nukreiptų į individualų darbą su jaunimu, skaičius	
Siekiami veiklų, nukreiptų į darbą su jaunimo grupėmis, rezultatai		Veiklų, nukreiptų į darbą su jaunimo grupėmis, skaičius	
Siekiami veiklų, nukreiptų į darbą su mokyklos bendruomene, rezultatai		Veiklų, nukreiptų į darbą su bendruomene, skaičius	
Veiklos, taikomi metodai, lėšų pritraukimas ir panaudojimas ketvirčiais (Eur) 	(aprašykite veiklas, įvardykite metodus, padedančius įvykdyti pasirinktą uždavinį) 
Eil. Nr.	Veikla	Metodai	Ketvirtis	Planuojamos lėšos (Eur)	(nurodyti ketvirčiais)
			I	II	III	IV	I	II	III	IV
			|_|	|_|	|_|	|_|				
			|_|	|_|	|_|	|_|				
			|_|	|_|	|_|	|_|				
Iš viso (Eur):				


___________________

